রেহানা বলেন, ‘এমনি পর্যায়ে যখন অনুভব করছিলাম আমার মাথার উপরে একটি ছায়া দরকার, ঠিক তখনই বিয়ের আলাপ আসে’। ড: শফিক সিদ্দিক তখন পড়াশোনার জন্যে লন্ডনে। রেহানা বলেন, ‘এই প্রস্তাব অবশ্য আব্বা বেঁচে থাকতেই নিয়ে এসেছিলেন প্রয়াত রাষ্ট্রপতি জনাব জিল্লুর রহমান। কিন্তু তখন বড় ভাইদের বিয়ে হওয়ার পর আমার বিষয়ে আব্বা গুরুত্ব দেন নাই। বলেছেন পড়া লেখা শেষ হোক এরপর দেখা যাবে’। শেখ রেহানা জানান, একই প্রস্তাব যখন আবার আসলো তখন বোন শেখ হাসিনা তাঁর মতামতের উপরই ছেড়ে দিয়েছিলেন বিষয়টি। কিন্তু নিজের মাথার উপরে একটি ছায়ার আশায় বিয়ের প্রস্তাবটিতে সম্মতি দেন তিনি, এমনটাই জানালেন রেহানা। ৭৭ সালে তাদের বিয়ে হয়।